ኣብ ልዕሊ ገለ ፍሉጣት ስእሊታቱ ዝዓረፈ 'ኢንፍራሬድ ላይት'፡ ኣብ ትሕቲ እቶም ውዱኣት ስራሕቱ ዝዓረፉ ድርብራብ ስእሊታት ዝሓዙ ምስጢራት ከርእይ ክኢሉ እዩ። መግለጺ ስእሊ, ስእሊ ሊዮናርዶ 'ዘ ቨርጅን ሃዝ ዘ ቻይልድ' ብተመሳሳሊ መገዲ ኣብ ዝሓለፈ ነሓሰ፡ ሰብ ሞያ፡ 'ዘ ቨርጅን ኦፍ ዘ ሮክስ' ኣብ ትሕቲ ዝብል ስእሊ ሊዮናርዶ፡ ንድፊ ህጻን እየሱስን መልኣኽን ረኺቦም እዮም። ሊዮናርዶ ዳ ቪንቺ፡ ኣብ ቅርጸ ሰብን ባህርያት እንስሳትን ኣትክልትን ፍሉይ ባህታ ዝነበሮ መሃንዲስ፣ በዓል ሞያ ንድፊ፣ ተመራማርን ኢደ-ጥበበኛን እዩ ነይሩ። ብ450 ሚልየን ዶላር ዝተሸጠ ቅብኣ ዳ ቬንቺ ናብ ዱባይ ኣምሪሑ ሊዮናርዶ፡ ካብ ከይዲ ዕብየት ኣትክልቲ ክሳብ ምንቅስቓስ ኣዕዋፍ ዘለዉ ዝተሓላለኹ ስርዓታት ኣጽኒዑን ብስእሊ ሰኒድዎምን እዩ። ኣብ በረራ ብዝነበሮ ፍሉይ ተመስጦ፡ ኣብ መንፈር መንካዕ ተመስሪቱ ንድፊ መብረሪ መሽን ስኢሉ እዩ። ገሊኦም ስእሊታት ኣብዚ ዓውደ ምርኢት ቀሪቦም እዮም። ሊዮናርዶ ዳ ቪንቺ ንድፊ ዝተፈላለዩ ኣጽዋር፡ መሳርሒታትን ኣቑሑትን ሰሪሑ እዩ፤ ብተወሳኺ ትርጓመ ዝተፈላለዩ ጥበባት ኪነ ህንጻ ኣብ ውልቀ ሰነዳቱ ይርከብ። ውልዶ ጥበብ ዳቪንቺ 450 ሚልየን ዶላር ተሸይጡ 'ቪትሩቭያን ማን' ካብቶም ብልቓሕ ዝመጹ ስእሊታት ሓደ እዩ። እቲ ስእሊ ካብ ጥልያን ከይወጽእ ብዙሕ ፈተነታት ተገይሩ ነይሩ። ምንጪ ስእሊ, Reuters መግለጺ ስእሊ, ስእሊ ሊዮናርዶ 'ዘ ቪትሩቭያን ማን' ካብ ኣሰናዳእቲ እቲ ዓውደ ምርኢት ሓደ ዝኾነ ቪንሰንት ደሉቪያን፡ እቲ ስእሊ ኣብ መንጎ ስነ-ጥበብን ሳይንስን ዘሎ ዝምድና ዘርእይ እዩ ይብል። ''ከም መጠን ኣርቲስት ከመይ ከምዝነበረ፣ ከመይን ንምንታይን ጠቓሚ ከምዝነበረን ክነርኢ ንደሊ። ንጹርን መበቆላውን ዝኾነን ኣብ ሳይንስ ዝተመስረተን ኣሰራርሓ እዩ ተጠቒሙ'' ይብል። መግለጺ ስእሊ, ቅዳሕ ስእሊ ሊዮናርዶ 'ዘ ላስት ሳፐር' ካብቶም ፍሉጣት ስራሕቲ ሊዮናርዶ ዳ ቪንቺ ዝኾነት ስእሊ ሞናሊዛ፡ ኣብዚ ዓውደ ምርኢት ብቐጥታ ኣይክትረኣይን እያ። ኣብ ውሽጢ ቬትሮ ኮይና እያ ክትረኣይ። ኣሰናዳኢ እዚ ምርኢት 'ቪቫ ኣርትስ' ከምዝሕብሮ፡ እዚ ኣብ ሎቭረ ዝቐርብ ዘሎ ፈላማይ ኣቀራርባ ማንዛ ክውንነት(ቨርችዋል ሪያሊቲ) ብዓይኒ ዘይረኣዩ ሓድሕዳት እቲ ስእሊ ከርኢ ዝኽእል ሳይንሳዊ መጽናዕቲ ዝሓዘ እዩ። ምንጪ ስእሊ, Courtesy HTC Vive Arts መግለጺ ስእሊ, ስእሊ ሊዮናርዶ 'ሞናሊዛ' ብሳላ ንግስቲ ኤልሳቤጥ ዝለኣኸቶም 24 ስእሊታት ምሩጻት እስሊታት ሊዮናርዶ ከርእዩ ከምዝኸኣሉ ደሊዩቪን ብኣድናቖት ይዛረብ። ስእላዊ ጽንዓት ኢድን ርእስን ሊዳን ጽውጽዋያዊ ስእሊ ኣዶ ሄለን ትሮይን ካብቶም ስእሊታት እዮም። መግለጺ ስእሊ, ስእሊ ሊዮናርዶ ' ፔን ኤንድ ብራውን ኢንክ ኦን ፔፐር'' እቲ ዓውደ ምርኢት ፍሉይነት ስራሕቲ ሊዮናርዶ ንምርዳእ ዝሕግዙ ካልኦት ኣብ ዘበነ ተሃድሶ ኣውሮጳ ዝተሰርሑ ስራሕቲ ካልኦት ስነጥበበኛታትን ቅርጻቅርጽን ከምዝቐረቡ ቤተ መዘክር ሎቭረ ገሊጹ። ብምኽንያት ብዝሒ እቶም ስራሕቲ፡ ኣብ ፓሪስ ከባቢ 600 ሽሕ ሰባት ክርእዩዎም ተስፋ ከምዝግብር ደሊዩቨን ንቢቢሲ ተዛሪቡ። መግለጺ ስእሊ, ስእሊ ሊዮናርዶ 'ላ ስካፒግሊያታ' ኣብ 1452 ዓ.ም.ፈ ኣብ ቱስካኒ ዝተወለደ ሊዮናርዶ፡ ኣብ ዝበነ ተሃድሶ ኣውሮጳ ዝነበረ ሰኣሊ፣ ቀራጺ፣ ክኢላ ስነ ህንጻን ናይ ሒሳብ ምሁርን እዩ ነይሩ። ቅድሚ ኣብ 1519 ምሟቱ ኣብ ዝነበሩ ናይ መወዳእታ ዓመታት፡ ጋሻ ንጉስ ፍራንሲስ ቀዳማይ ብምዃን ኣብ ፈረንሳ ተቐሚጡ እዩ። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 4 ወድብ ኣንጌላ መርክል፡ ሓድሽ ኣቦ መንበር መሪጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
